** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 98**

(protokols Nr. 6, 60. p.)

**Par Madonas novada pašvaldības 2025. gada budžeta grozījumiem un jaunu saistošo noteikumu izdošanu**

Administratīvo teritoriju un apdzīvoto vietu likuma (turpmāk – Likums) Pārejas noteikumu 33.3 punktā noteikts, ka pēc 2025. gada pašvaldību vēlēšanām jaunizveidotā pašvaldība apvieno pašvaldību saimnieciskā gada budžetu un apstiprina to mēneša laikā pēc jaunievēlētās pašvaldības domes pirmās sēdes.

Madonas novada Centrālās administrācijas Finanšu nodaļa ir izstrādājusi saistošo noteikumu projektu, kuru nepieciešams apstiprināt ar pašvaldības domes sēdes lēmumu.

Pašvaldību likums paredz, ka gadskārtējais pašvaldības budžets ir dokuments, kuru noformē un apstiprina kā pašvaldības saistošos noteikumus.

Pamatojoties uz [Pašvaldību likuma](https://likumi.lv/ta/id/336956-pasvaldibu-likums) [10. panta](https://likumi.lv/ta/id/336956-pasvaldibu-likums#p10)  pirmās daļas 1. punktu, 47. panta pirmo daļu, likuma "[Par pašvaldību budžetiem](https://likumi.lv/ta/id/34703-par-pasvaldibu-budzetiem)" [16.](https://likumi.lv/ta/id/34703-par-pasvaldibu-budzetiem#p16), [17. pantu](https://likumi.lv/ta/id/34703-par-pasvaldibu-budzetiem#p17), Likuma par budžetu un finanšu vadību [6. pantu](https://likumi.lv/ta/id/34703-par-pasvaldibu-budzetiem#p6), ņemot vērā 22.07.2025. Finanšu komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izdot Madonas novada pašvaldības saistošos noteikumus Nr. 2 “Par Madonas novada pašvaldības 2025. gada budžetu” un to paskaidrojuma rakstu.
2. Uzdot Lietvedības nodaļai saistošos noteikumus un to paskaidrojuma rakstu triju darba dienu laikā pēc to parakstīšanas elektroniskā veidā nosūtīt izsludināšanai Latvijas Republikas oficiālajam izdevumam “Latvijas Vēstnesis” un zināšanai Viedās administrācijas un reģionālās attīstības ministrijai, pēc tam Madonas novada Centrālās administrācijas Attīstības nodaļai publicēšanai.
3. Kontroli par lēmuma izpildi uzdot veikt Madonas novada pašvaldības izpilddirektoram.

*Pielikumā: Saistošie noteikumi Nr. 2 “Par Madonas novada pašvaldības 2025. gada budžetu” un paskaidrojuma raksts.*

 Domes priekšsēdētājs A. Lungevičs

*Bojaruņeca 26679360*